CELEX: 62011CN0114
Language: mt
Date: 2011-03-07 00:00:00
Title: Kawża C-114/11: Talba għal deċiżjoni preliminari mressqa mill-Hoge Raad der Nederlanden (l-Olanda) fis- 7 ta’ Marzu 2011 — Staatssecretaris van Financiën vs U. Notermans-Boddenberg

21.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/13
            
         Talba għal deċiżjoni preliminari mressqa mill-Hoge Raad der Nederlanden (l-Olanda) fis-7 ta’ Marzu 2011 — Staatssecretaris van Financiën vs U. Notermans-Boddenberg
   (Kawża C-114/11)
   2011/C 152/22
   Lingwa tal-kawża: l-Olandiż
   
      Qorti tar-rinviju
   
   Hoge Raad der Nederlanden (il-Pajjiżi l-Baxxi)
   
      Partijiet fil-kawża prinċipali
   
   
      Rikorrent: Staatssecretaris van Financiën
   
      Konvenut: U. Notermans-Boddenberg
   
      Domandi preliminari
   
   Fid-dawl tal-Artikolu 39 KE (li sar l-Artikolu 45 TFUE) u l-Artikolu 8 KE (li sar l-Artikolu 21 TFUE), is-sitwazzjoni li fiha Stat Membru jissuġġetta resident ta’ dan l-Istat Membru għal taxxa, fuq il-bażi tal-ewwel użu ta’ vettura fin-netwerk tat-toroq tat-territorju tiegħu, fil-każ meta:
   
               —
            
            
               din il-vettura hija rreġistrata fi Stat Membru ieħor,
            
         
               —
            
            
               din il-vettura tagħmel parti mill-beni importati mir-resident matul il-bidla fir-residenza tiegħu, li żamm iċ-ċittadinanza tiegħu, meta telaq mill-Istat Membru l-ieħor, u
            
         
               —
            
            
               din il-vettura tintuża minn dan ir-resident, wara li l-bidla fir-residenza, bl-istess mod li kienet tintuża qabel il-bidla fir-residenza, jiġifieri għal finijiet privati iżda wkoll sabiex jivvjaġġa lejn il-post tax-xogħol fl-Istat Membru li r-resident kellu d-domiċilju tiegħu fih preċedentement,
            
         hija sitwazzjoni rregolata mid-dritt Komunitarju?